उनको घर राजबिराजमा सैनिक क्याम्पसँगै थियो। क्याम्प र घर बीचमा अरू कुनै घर थिएन र सैनिकहरूले अभ्यास गरेको तथा हिँडडुल गरेको म पहिलो तल्लामा रहेको आफ्नो कोठाबाटै हेर्न सक्थें। त्यो सैनिक क्याम्प मेरो लागि एक रहस्य थियो र बिझ्ने काँडा पनि — पराया शासकहरूको वस्ती र नेपाली साम्राज्यको परिचायक। म सानो छँदा एक दिन गाउँको चैनल हुँदै गइरहेको सैनिकगाडीमा सवार एक सैनिकले मलाई विनाकारण गरेको अभद्र गाली र देखाएको अश्लील हाउभाउ मैले बिर्सेको थिइनँ।
